Jakten på El Dorado

Jakten på El Dorado  (tysk originaltittel Aguirre, der Zorn Gottes, på engelsk Aguirre, the Wrath of God) er en film fra 1972 med manus og regi av Werner Herzog. Filmen følger den spanske soldaten Lope de Aguirre, som leder en gruppe conquistadorer ned Orinoco og Amazonas-elva i Sør-Amerika på leting etter den myteomspunnede El Dorado, en tapt by dypt inne i jungelen som ifølge sagn skal bugne av gull.


== Medvirkende ==
Klaus Kinski - Lope de Aguirre
Helena Rojo - Inés de Atienza
Ruy Guerra - Don Pedro de Ursúa
Del Negro - Broder Gaspar de Carvajal
Peter Berling - Don Fernando de Guzmán
Cecilia Rivera - Florés de Aguirre
Daniel Ades - Perucho
Edward Roland - Okello
Armando Polanah - Armando
Alejandro Repullés - Gonzalo Pizarro
Justo González - González


== Om tittelen ==
Filmens norske kinotittel var Jakten på El Dorado. Da filmen ble utgitt på DVD i 2010 valgte den norske video-distributøren SME å endre tittelen til Aguirre - Jakten på El Dorado.


== Handling ==
I år 1560 marsjerer flere titalls spanske erobrere, og hundre slaver fra urbefolkningen, ned fra det nylig erobrede Inkariket i Andesfjellene, på jakt etter det fantastiske landet El Dorado. Under kommando av Gonzalo Pizarro trekker de kanoner nedover smale fjellstier og gjennom tett, gjørmete jungel. På nyttårsaften, mot slutten av forsyningene deres, beordrer Pizarro en gruppe på førti soldater til å speide videre med flåte nedover en stor elv. Hvis de ikke kommer tilbake innen en uke, vil de bli ansett som tapt i jungelen. Pizarro velger Don Pedro de Ursúa som sjef for ekspedisjonen, Don Lope de Aguirre som hans nestkommanderende, adelsmann Don Fernando de Guzmán, og den geistlige Gaspar de Carvajal. Med på ekspedisjonen, er også Ursúas elskerinne, Doña Inés og Aguirres tenåringsdatter, Flores.
De reiser på fire flåter, men får snart problemer. Tiden går snart ut for oppdraget, og Ursúa ønsker å reise tilbake til Pizarros gruppe. Aguirre leder et mytteri mot Ursúa, og forteller mennene at utallige rikdommer venter dem lenger fremme - og minner dem om at Hernan Cortez fant et imperium i Mexico ved å ikke adlyde ordre. Ekspedisjonen fortsetter videre på en enkelt, ny-bygd, stor flåte. Et innfødt par som nærmer seg fredelig med kano blir fanget av de oppdagelsesreisende, og når mannen uttrykker forvirring når han blir presentert for en bibel, dreper Carvajal dem for blasfemi.
Guzmán spiser godt fra det allerede lave mat-forsyningene samtidig som resten av mennene sulter, og han får ekspedisjonens eneste gjenværende hest dyttet vekk fra flåten fordi han mener at hesten irriterer ham. Kort tid senere blir Guzmán funnet død, og Aguirre utroper seg til deres neste leder over flåten. Ursúa blir deretter ført til land, og hengt i jungelen. Gruppen angriper en urbefolkning, hvor flere spanske soldater blir drept med spyd og piler. I en rekke angrep blir enda flere, inkludert Aguirres datter, også drept. Aguirre driver deretter videre helt alene på flåten, og opplever Hallusinasjoner.


== Referanser ==


== Eksterne lenker ==
(en) Jakten på El Dorado på Internet Movie Database 
(no) Jakten på El Dorado hos Filmfront 
(sv) Jakten på El Dorado i Svensk Filmdatabas 
(da) Jakten på El Dorado i Danmark Nationale Filminstitut 
(fr) Jakten på El Dorado på Allociné 
(nl) Jakten på El Dorado på MovieMeter 
(en) Jakten på El Dorado på AllMovie 
(en) Jakten på El Dorado på Turner Classic Movies 
(en) Jakten på El Dorado på Rotten Tomatoes  Wikiquote: Jakten på El Dorado – sitater